## Rješenje kojim se daje suglasnost Allianz ZB d.o.o. društvu za upravljanje dobrovoljnim mirovinskim fondovima na imenovanje člana Nadzornog odbora društva Radovana Abramovića iz Zagreba

### NN 12/2006 (1.2.2006.), Rješenje kojim se daje suglasnost Allianz ZB d.o.o. društvu za upravljanje dobrovoljnim mirovinskim fondovima na imenovanje člana Nadzornog odbora društva Radovana Abramovića iz Zagreba

# HRVATSKA AGENCIJA ZA NADZOR FINANCIJSKIH USLUGA

**302**

Na temelju odredbi članka 15. stavak 1. točka 4.
alineja 2 i članka 8. stavak 1. Zakona o Hrvatskoj agenciji za nadzor
financijskih usluga (»Narodne novine«, br. 140/05),
primjenom odredbi članaka 14. i 15. Zakona o obveznim i dobrovoljnim
mirovinskim fondovima (»Narodne novine«, br. 49/99,
63/00, 103/03 i 177/04) a svezi članka 2. Pravilnika o dokumentaciji koja se
prilaže zahtjevu za autorizaciju (»Narodne novine«, br.
57/01 i 128/02), Uprava Hrvatske agencije za nadzor financijskih usluga
odlučujući o zahtjevu za odobravanje imenovanja člana Nadzornog odbora Allianz ZB d.o.o. društvo za upravljanje dobrovoljnim
mirovinskim fondovima, Zagreb, Grškovićeva 31, na
sjednici održanoj dana 25. siječnja 2006 donijela je

## RJEŠENJE

1. Daje se suglasnost Allianz
ZB d.o.o. društvu za upravljanje dobrovoljnim mirovinskim fondovima na
imenovanje člana Nadzornog odbora društva Radovana Abramovića
iz Zagreba, Lojenov prilaz 10/ XVI.

2. Ovo Rješenje objavit će se u »Narodnim
novinama«.

```
Obrazloženje
```

```

```

Allianz ZB d.o.o. društvo za
upravljanje dobrovoljnim mirovinskim fondovima dostavilo je dana 18. 4. 2005.
bivšoj Agenciji za nadzor mirovinskih fondova i osiguranja podnesak – obavijest
o promjeni u sastavu Nadzornog odbora društva imenovanjem Radovana Abramovića za člana Nadzornog odbora. Uz isti prilažu svu
potrebnu dokumentaciju kako to propisuje Pravilnik o dokumentaciji koja se
prilaže zahtjevu za autorizaciju (»Narodne novine« br.
57/01).

Isti subjekt dostavio je dana 17. 1. 2006.
Hrvatskoj agenciji za nadzor financijskih usluga podnesak – obavijest kojom
daju očitovanje na posebne okolnosti o promjeni člana Nadzornog odbora društva
i upisu istog u registar Trgovačkog suda.

Pregledom podnesaka i uvidom u svaki pojedini
podnesak sa dokumentacijom u privitku, utvrđeno je da je subjekt poslao svu
potrebnu dokumentaciju iz koje je razvidno da imenovani član Nadzornog odbora
zadovoljava uvjete postavljene u čl. 14. Zakona o
obveznim i dobrovoljnim mirovinskim fondovima i čl.
436. u svezi čl. 255. Zakona o trgovačkim društvima,
odnosno da ne postoje okolnosti iz čl. 15. Zakona o
obveznim i dobrovoljnim mirovinskim fondovima. Pogotovo je pri ocjeni
pravilnosti postupanja subjekta nadzora tijelo koje donosi ovo rješenje imalo u
vidu bitne okolnosti radi čega do potrebne suglasnosti nije došlo pravovremeno
i to stoga što u vrijeme donošenja spornih odluka Savjet bivše Agencije za
nadzor mirovinskih fondova i osiguranja, koji je tada bio nadležan za davanje
suglasnosti/odobrenja, nije duže vremena održavao svoje sjednice te da su
osnivači društva bili dužni imenovati novog člana Nadzornog odbora zbog
zahtjeva dosadašnjeg člana Snježane Bertoncelj o
opozivu, uvažavajući činjenicu da sukladno čl. 14.
Zakona o obveznim i dobrovoljnim mirovinskim fondovima društvo mora imati
Nadzorni odbor.

Slijedom navedenog Agencija nalazi da su za
imenovanog i upisanog člana Nadzornog odbora ispunjene zakonom propisane pret­postavke pri obavljanju funkcije člana nadzornog
odbora društva za upravljanje dobrovoljnim mirovinskim društvom te su uvažene
okolnosti radi kojih nije došlo do davanja pravovremene suglasnosti.

Sukladno odredbi čl.
8. st. 4. Zakona o Hrvatskoj agenciji za nadzor financijskih usluga, ovo
rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali
se može pokrenuti upravni spor podnošenjem tužbe Upravnom sudu Republike
Hrvatske u roku od 30 dana od dana primitka ovog Rješenja.

Klasa: UP/I-140-01/06-07/2

Urbroj: 326-204/06-2

Zagreb, 26. siječnja 2006.

Predsjednik Uprave

**Ante Samodol**, v. r.

Rješenje, NN 12/2006-302